वाणिज्य एवं उद्योग मंत्रालय
श्री पीयूष गोयल ने भारत की स्वर्णिम विकास गाथा में भाग लेने के लिए विश्व का स्वागत किया
भारत सरकार के केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण तथा कपड़ा मंत्री ने एक्सपो 2020 दुबई में इंडिया पैवेलियन का उद्घाटन किया
भारत सरकार के केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण तथा कपड़ा मंत्री श्री पीयूष गोयल ने कहा है कि जब पूरी दुनिया महामारी से उबरने तथा विकास को वापस पटरी पर लाने के लिए एकजुट हो रही है, गतिशील भारत इस पुनरोत्थान की प्रक्रिया में अग्रणी भूमिका निभाने की जिम्मदारी लेने के लिए तैयार है।
श्री गोयल एक्सपो 2020 दुबई में इंडिया पैवेलियन का उद्घाटन कर रहे थे जो विविध साझीदारी अवसरों जिसे देश प्रस्तुत करने में सक्षम है, के साथ-साथ भारत की जीवंत संस्कृति को भी प्रदर्शित करेगा।
श्री गोयल ने कहा कि ‘माननीय प्रधानमंत्री श्री नरेन्द्र मोदी के दिशानिर्देश में सरकार द्वारा पिछले सात वर्षों में और विशेष रूप से, कोरोना अवधि के दौरान जो सुधार आरंभ किए गए हैं, वे प्रौद्योगिकी क्षेत्र में इसकी क्षमताओं को सुदृढ़ बनाने के अतिरिक्त देश की विनिर्माण तथा निर्यात क्षमता को बढ़ावा देने तथा भारत को एक वैश्विक आर्थिक केंद्र बनाने में सक्षम हैं। भारत आईटी, फार्मा तथा अंतरिक्ष प्रौद्योगिकी में वैश्विक बाजार में पहले से ही अग्रणी देश है और अनुसंधान तथा नवोन्मेषण क्षमताओं के विकास के साथ, इन क्षेत्रों में देश का कौशल आर्टफिशल इन्टेलिजन्स  तथा रोबोटिक्स जैसी अत्याधुनिक प्रौद्योगिकियों का लाभ उठाने में सहायता करेगा। ‘
उन्होंने कहा कि महामारी से हमने जो सबक सीखे हैं, उसने भी हमारी वैज्ञानिक तथा उद्यमशील अनुसंधान और विकास क्षमताओं की सहायता से भविष्य की किसी भी चुनौती को पार करने में हमारे आत्मविश्वास को भी बढ़ाया है-चाहे यह फार्मा या स्वास्थ्य देखभाल उत्पादों का विकास हो या स्वदेशी रूप से निर्मित्त दो टीकों के दम पर विश्व के सबसे बड़े टीकाकरण अभियान का संचालन करना हो, भारत ने कई उदाहरण स्थापित किए हैं।
उन्होंने कहा कि, ‘ यहां से उत्पादकता सतत उच्च विकास चरण अर्जित करने में एक बड़ी भूमिका का निर्वाह करेगी, जिसकी शुरुआत भारत पहले ही कर चुका है। कोरोना के प्रभाव को पीछे छोड़ते हुए-वित्त वर्ष 2021-22 की पहली तिमाही के दौरान जीडीपी वृद्धि दर ने वित्त वर्ष 2020-21 की इसी तिमाही के नकारात्मक अर्थात 24.4 प्रतिशत के संकुचन की तुलना में रिकॉर्ड 20.1 प्रतिशत की बढोतरी दर्ज कराई है। यह न केवल एक मजबूत पुनरोत्थान का संकेत है बल्कि व्यापक तरीके से आर्थिक बदलाव की क्षमता और तेज गति से वृद्धि करने का भी संकेत है। हमारी युवा आबादी का हमें बहुत बड़ा लाभ है और नई शिक्षा नीति  की सहायता तथा कौशल विकास पर इसके फोकस से विकास के उद्वेश्यों की सहायता करने के लिए देश में उत्पादकता स्तर का उल्लेखनीय रूप से बढ़ना तय है।'
मंत्री ने कठिन समय के बावजूद इस व्यापक उद्यम एक्सपो 2020 का आयोजन करने में सक्षम होने पर यूएई नेतृत्व को बधाई दी है। एक्सपो 2020 में भारत सहभागिता के महत्व पर बल देते हुए श्री गोयल ने कहा, ‘ इसका आयोजन ऐसे समय में हो रहा है जब भारत अपनी स्वतंत्रतता की 75वीं वर्षगांठ मना रहा है और यूएई अपनी स्थापना का 50वां वर्ष मना रहा है। यूएई भारत के सबसे मूल्यवान साझीदारों में से एक है तथा एक घनिष्ठ मित्र है। एक्सपो 2020 दोनों देशों के संबंध को और सुदृढ़ बनाने में मील का पत्थर साबित होगा।‘
उन्होंने जोर देकर कहा कि भारत की स्वतंत्रता के 75वें वर्ष पर आयोजित अमृत महोत्सव का जारी समारोह, प्रधानमंत्री श्री नरेन्द्र मोदी के ‘सबका साथ, सबका विकास, सबका विश्वास और सबका प्रयास‘ के नए आदर्श वाक्य के साथ अगले 25 वर्षों  में भारत को फिर से परिभाषित करने के आह्वान को भी समावेशित करेगा।
एक विशेष संकेत में, उद्घाटन समारोह में उपस्थित जन समूह के समक्ष भारत के प्रधानमंत्री का संदेश भी प्रसारित किया गया।
इस अवसर पर, श्री गोयल ने कहा कि पूरा विश्व भारत को एक भरोसेमंद साझीदार मानता है। महामारी के दौरान रक्षात्मक होने के बजाये हमने सुधार की प्रक्रिया को तेज कर दिया और आगे आने वाले वर्षों में एक टिकाऊ तथा सतत उच्च विकास चरण के लिए ठोस बुनियाद रख दी। अपने लोकतांत्रिक मूल्यों, अत्यधिक सक्षम प्रतिभाशाली समूह, प्रौद्योगिकीय क्षमता तथा अध्ययन और नेतृत्व के साथ भारत वैश्विक मामलों, व्यापार तथा व्यवसाय में लगातार केंद्रीय भूमिका निभाने के लिए तैयार है।
मंत्री ने कहा कि एक्सपो 2020 के पहले छह महीनों, 31 मार्च 2022 तक इंडिया पैवेलियन का अवलोकन करने वालों को देश के प्राचीन खजाने, व्यवसाय उपलब्धियों, नवोन्मेषणों तथा अत्याधुनिक प्रौद्योगिकीयों के साथ अग्रणी अवसरों की झलक मिलेगी।
उन्होंने कहा कि हम प्रति वर्ष 400 बिलियन डॉलर के निर्यात लक्ष्य तक पहुंचने तथा उसे पार करने और ऐसी जीडीपी वृद्धि, जो हमें 5 ट्रिलियन डॉलर तथा उससे अधिक की अर्थव्यवस्था बनने की ओर ले जाएगी, को अर्जित करने के रास्ते पर हैं। यह तय है कि अगले 25 वर्ष भारत के स्वर्णिम विकास चरण के प्रतीक होंगे। उन्होंने वैश्विक समुदाय को इस पुनरुत्थानशील ‘नए भारत‘ की यात्रा का हिस्सा बनने के लिए आमंत्रित किया।
उन्होंने कहा कि 183 दिनों तक चलने वाले इस समारोह के दौरान इंडिया पैवेलियन भारतीय कला, संस्कृति और व्यंजनों को प्रदर्शित करने के साथ-साथ एक आधुनिक, मजबूत -प्रौद्योगिकी में अग्रणी भारत को भी प्रदर्शित करेगा।
यद्यपि महामारी के कारण भारत-यूएई व्यापार भी प्रभावित हुआ था, 2019-20 में इसका मूल्य 60 बिलियन डॉलर के निकट था। यूएई भारत का तीसरा सबसे बड़ा व्यापारिक साझीदार है और अमेरिका के बाद यूएई भारत का दूसरा सबसे बड़ा निर्यात गंतव्य भी है जिसका निर्यात मूल्य 2019-20 में लगभग 29 बिलियन डॉलर का था।
यूएई भारत में 8वां सबसे बड़ा निवेशक भी है जिसने अप्रैल 2000 तथा मार्च 2021 के बीच 11 बिलियन डॉलर का निवेश किया है। भारत, रत्न एवं आभूषण, कपड़ा, फार्मा तथा आईटी सहित सभी फोकस सेक्टरों में यूएई से निवेश में उल्लेखनीय मात्रा में प्रगति की आकांक्षा रखता है।
श्री गोयल ने कहा कि पिछले कुछ वर्षों में, यूएई तथा भारत ने आर्थिक, सांस्कृतिक तथा राजनीतिक क्षेत्रों से आगे बढ़ कर एक मजबूत संबंध का निर्माण किया है। यूएई ने हजारों भारतीयों को देश में अपने जीवन का निर्माण करने का अवसर दिया है और भारतीयों ने भी अपनी विशेषज्ञता प्रदर्शित की है और अपनी तरफ से शिक्षा, प्रौद्योगिकी तथा उद्यमशीलता सहित कई क्षेत्रों के द्वारा देश के सामूहिक विकास में योगदान दिया है। एक्सपो 2020 दुबई इसे और आगे ले जाने के लिए तैयार है।
एक्सपो 2020 दुबई में इंडिया पैवेलियन के बारे में अधिक जानकारी प्राप्त करने के लिए कृपया वेबसाइट
https://www.indiaexpo2020.com/
फेसबुक . https://www.facebook.com/indiaatexpo2020/
इंस्टाग्राम . https://www.instagram.com/indiaatexpo2020/
ट्वीटर . https://twitter.com/IndiaExpo2020?s=09
लिंकडिन . https://www.linkedin.com/company/india-expo-2020/?viewAsMember=true
यूट्यूब . https://www.youtube.com/channel/UC6uOcYsc4g_JWMfS_Dz4Fhg/featured
कू . https://www.kooapp.com/profile/IndiaExpo2020
को विजिट करें।
एक्सपो 2020 दुबई के बारे में और जानने के लिए कृपया विजिट करें -
https://www.expo2020dubai.com/en
एमजी/एएम/एसकेजे/वाईबी
(Visitor Counter : 121